Hugtakið merkir, at tú fært tíð til viðtalu sama dag, tú setur teg í samband við okkum. Tíðarbílegging umvegis heimasíðu er ímillum kl 8-10. Tíðarbílegging umvegis telefon er ímillum kl 8-9.30. Umbønir í hesum tíðarskeiði eru tryggjaðar tíð sama dag. Umbønir umvegis heimasíðuna, ið eru sendar eftir kl. 10, verða svaraðar næsta yrkadag. Tá ið tú biður um tíð umvegis heimasíðuna, fært tú ikki svar í telduposti, men verður uppringd/ur ella fært eitt SMS. Tí er umráðandi, at tú upplýsir rætta telefonnummarið og hevur telefonina við hondina. Umbønir um heilivág og svar uppá kanningar kunnu avgreiðast ímillum kl 10-12 og kl 13-15. Heilivágurin er greiður til heintan á apotekinum eftir kl. 13 næsta yrkadag. So vítt gjørligt fært tú tíð hjá tínum egna lækna. Við leistinum'tíð sama dag'vilja hesar viðtalurnar ofta liggja seinnapart. Tí kann henda, at tú fært tíð hjá øðrum lækna enn tínum egna. Journalskipanin í Miðlon er felags. Bíðirúmið Flestu dagar eru 4 læknar til arbeiðis í Miðlon og minst ein sjúkrarøktarfrøðingur, ið hevur viðtalur. Tá ið útbúgvingarlæknar eru knýttir at viðtaluni, hava tey eisini egnar viðtalur. Telefonviðtalur Læknarnir í Miðlon byrja viðtalur kl. 8 og hava tí ikki telefontíð. Viðtalustarvsfólk svara telefonunum gerandisdagar kl. 8-12 og kl. 13-15. Ímillum kl. 8-10 er møguleiki at biða um viðtalu sama dag. Ímillum kl. 10-12 og kl. 13-15 er møgulleiki at endurnýggja reseptheilivág, fáa svar uppá ymsar spurningar og flestu kanningar. Um tað er trupult at svara spurningi í telefonini, verður í hvørjum føri mett, um tú skal hava eina viðtalutíð ella læknin ringir aftur til tín. Vit stremba eftir, at læknin ringir sama dag ella skjótast gjørligt. Tíðindi Læknaskifti Jóna Hansen hevur fingið fast starv sum kommunulækni í læknaviðtaluni í Miðlon. Viðskiftafólk okkara, ið hava gingið hjá Dánjal Petur Højgaard, hava nú fingið Jónu Hansen til lækna. Dánjal Petur Højgaard er ikki í starvi her longur. Viðtalan stongd fyrrapart 20. Mars 16-03-2015 20. mars hava vit stongt fyrrapart. Vit lata upp aftur kl. 13. Er tørvur á bráðfeingis læknahjálp kanst tú ringja á tel. 212979 03-03-2015 Vegna tøkniliga umlegging til Elektron er læknaviðtalan stongd 4. mars. Um tær tørvar bráðfeingis læknahjálp áðrenn kl. 16, kanst tú ringja til læknaviðtaluna í Kollafirði á telefon 302420. Tað ber eisini til at ringja til hesar læknar í Havnini: Sten Larsen, Turid Petersen, Berjabrekka, Katrin Rubek Nielsen og Sigrid Nónsgjógv. Læknavaktin svarar á 1870 eftir kl. 16, um tørvur er á bráðfeingis læknahjálp. Summarferia í Miðlon Í vikunum 27 til 33, verður niðursett arbeiðsorka í Miðlon vegna feriu. Í viku 34 arbeiða vit aftur sum vanligt. Telefontíðin broytt í summarferiuni Í feriuni, ið merkir Miðlon í vikunum 27-33, verður telefonin bert svarað gerandisdagar ímillum kl. 8 og 12.